
[bookmark: _Hlk208907953][bookmark: _Hlk200022853]KONKURSO „KILMĖS KODAS. KLAIPĖDOS RAJONAS“ TVARKOS APRAŠAS

I SKYRIUS
 BENDROSIOS NUOSTATOS

1. Konkurso „Kilmės kodas. Klaipėdos rajonas“ (toliau – Konkursas) tvarkos aprašas (toliau – Aprašas) nustato tvarką, kuria vadovaujantis organizuojamas Konkursas ir išrenkami bei apdovanojami Konkurso laimėtojai.
2. [bookmark: _Hlk208907870]Konkurso tikslas – didinti Klaipėdos rajone pagamintų gaminių bei sukurtų paslaugų (toliau – Produktų) žinomumą, jų vartojimą ir skatinti aukštos kokybės, inovatyvių, išskirtinių ir galinčių konkuruoti šalies bei užsienio rinkose Produktų kūrimą bei verslo plėtrą. 
3. Konkursas organizuojamas panaudojant Klaipėdos rajono savivaldybės (toliau – Savivaldybė) smulkiojo verslo plėtros skatinimo programos (toliau – Programa) įgyvendinimui numatytas lėšas.

II SKYRIUS
KONKURSO DALYVIŲ PARAIŠKŲ TEIKIMO TVARKA

4. Konkursą organizuoja Savivaldybės administracija (toliau – Administracija). 
5. [bookmark: _Hlk206581867]Už Konkurso įgyvendinimo organizacinį ir techninį darbą atsakingas Administracijos Strateginio planavimo ir projektų valdymo skyrius (toliau – Konkurso organizatorius).
6. Konkurse gali dalyvauti  įmonės, registruotos ir veiklą vykdančios Savivaldybės teritorijoje.
7. Konkurse taip pat gali dalyvauti individualią veiklą vykdantys asmenys, kurie yra gyvenamąją vietą deklaravę ir veiklą vykdo Savivaldybės teritorijoje. 
8. Kiekvienais metais Administracijos direktoriaus įsakymu nustatoma Konkurso dalyvių paraiškų (toliau – Paraiška) priėmimo data ir terminas. 
9. Kvietimas teikti Paraiškas skelbiamas Savivaldybės interneto svetainėje www.klaipedos-r.lt. Paraiškos forma pateikta Aprašo 1 priede.
10. Paraiškos su pridedamais dokumentais turi būti pateiktos Administracijai iki Konkurso skelbime nurodyto termino pabaigos.
11. Paraiškos gali būti teikiamos šiais būdais:
11.1. pristatant jas kvietime teikti Paraiškas nurodytu adresu;
11.2. siunčiant el. paštu, nurodytu kvietime teikti Paraiškas.
12. Kartu su Paraiška pateikiamas išsamus Produkto aprašymas. Konkursui teikiamas Produktas jau turi būti parduodamas rinkoje. Kartu su Paraiška gali būti pateiktos Produktą pristatančios fotografijos, gaminių pavyzdžiai (tik negendantys, smulkūs gaminiai) bei Produkto pripažinimą, paklausą ir kitus paraiškoje nurodytus kriterijus pagrindžiančių dokumentų kopijos. Pasibaigus Konkursui, gaminių pavyzdžiai, Konkurso dalyviui pageidaujant, yra grąžinami.
13. Paraišką pateikęs juridinis arba fizinis asmuo toliau Apraše vadinamas Konkurso dalyviu.
14. Konkurso organizatorius konsultuoja pretendentus Konkurso sąlygų ir Paraiškų pildymo klausimais.

III SKYRIUS
KONKURSO DALYVIŲ VERTINIMAS IR APDOVANOJIMAS

15. Paraiškas vertina konkurso vertinimo komisija (toliau – Komisija), sudaroma iš Savivaldybės smulkiojo verslo plėtros skatinimo programos komisijos narių, vieno Klaipėdos rajono verslo įmonių asociacijos atstovo ir vieno VšĮ Inovacijų agentūros atstovo.
16. Komisijos sudėtį tvirtina Administracijos direktorius. 
17. Komisijos pirmininką ir pavaduotoją Komisijos narių siūlymu išrenka Komisija pirmo posėdžio metu.
18. [bookmark: n_4][bookmark: pn_4]Komisijos nariai kiekvieną Konkurso dalyvio pateiktą Produktą vertina pagal devynis vertinimo kriterijus, kiekvienam jų skirdami nuo 0 iki 3 balų. Vertinimo rezultatai įrašomi į vertinimo lentelę (Aprašo 2 priedas). Susumavus balus, nustatomi Konkurso laimėtojai.
19. Komisijos nariai privalo nusišalinti nuo konkretaus Konkurso dalyvio paraiškos vertinimo, jeigu:
19.1.  jie patys yra Konkurso dalyvio vadovai, steigėjai, akcininkai ar darbuotojai;
19.2. yra susiję artimos giminystės ar svainystės ryšiais su 19.1 punkte nurodytais asmenimis;
19.3. turi kitų asmeninių, profesinių ar finansinių ryšių su Konkurso dalyviu, kurie gali kelti pagrįstų abejonių dėl vertinimo objektyvumo.
19.4. yra susijęs su Konkurso dalyviu (individualią veiklą vykdančiu asmeniu) artimos giminystės ar svainystės ryšiais arba turi kitų asmeninių, profesinių ar finansinių ryšių, galinčių kelti pagrįstų abejonių dėl vertinimo objektyvumo.
20. Vertinimo kriterijai:
20.1. Produkto išskirtinumas ir unikalumas. Vertinama, ar Produktas išsiskiria iš kitų rinkoje esančių analogiškų prekių ar paslaugų. Atsižvelgiama į tai, ar jame atsispindi originali idėja, savitas dizainas, nestandartinis funkcionalumas ar netradicinis pritaikymas. Taip pat svarbu, ar Produktas užima aiškią ir apibrėžtą nišą rinkoje, kurioje nėra daug konkurentų, arba ar jis siūlo naują požiūrį į jau egzistuojančią paslaugą ar gaminį. Privalumu gali būti laikomas unikalumas, atspindintis vietos tapatybę, kultūrą, krašto savitumą ar tradicijų interpretaciją šiuolaikiškai.
20.2. Produkto kokybė. Vertinama pagal Produkto ar paslaugos techninį atlikimą, medžiagų kokybę, funkcionalumą, patvarumą, tinkamumą naudoti bei estetinį pateikimą. Siekiant pagrįsti Produkto kokybę, Konkurso dalyvis turėtų pateikti bent vieną iš šių įrodymų: aiškias nuotraukas, gamybos proceso ar sudėties aprašymą, kokybės sertifikatus (jei turi), klientų atsiliepimus, padėkas ar nuorodas į prekybos vietas, kuriose matomi klientų vertinimai. Komisijos nariai kokybę vertina pagal pateiktą informaciją ir bendrą Produkto įspūdį, o jei informacijos nepakanka, gali būti skiriamas mažesnis balas.
20.3. Apdovanojimai ir įvertinimai. Vertinama, ar Produktas yra sulaukęs oficialaus pripažinimo už savo vertingas savybes. Atsižvelgiama į gautus apdovanojimus nacionaliniu ar tarptautiniu lygiu, pelnytus įvertinimus specializuotose parodose, mugėse, konkursuose ar verslo renginiuose. Taip pat laikomi svarbūs viešojoje erdvėje pasirodę straipsniai, publikacijos apie Produktą, padėkos iš institucijų ar klientų, ekspertų komentarai bei kiti vieši pripažinimo ženklai.
20.4. Klientų atsiliepimai ir lojalumas. Vertinama, ar Produktas atitinka vartotojų lūkesčius ir yra teigiamai vertinamas klientų. Konkurso dalyvis turi pateikti bent vieną ar kelis įrodymus: viešus klientų komentarus (pvz., iš „Facebook“, „Google“ ar el. parduotuvės), užsakovų padėkas, pakartotinių užsakymų pavyzdžius arba trumpą aprašymą apie nuolatinių klientų buvimą. Komisija vertina, kiek aiškiai pateikta informacija parodo, kad Produktas yra vertinamas pirkėjų. Didesnį balą gali lemti atsiliepimų kiekis, jų konkretumas, emocinis įsitraukimas bei tai, ar matomas klientų pasitikėjimas ir grįžtamasis ryšys. Kai visi dalyviai pateikia panašaus tipo informaciją, vertinama pagal jos turinį, tikrumą ir išskirtinumą.
20.5. Inovacijų panaudojimas. Vertinama, ar Produkte taikomi nauji sprendimai, technologijos, metodai ar kūrybiški būdai, kurie pagerina Produkto kokybę, gamybos procesą ar padidina naudą vartotojui. Inovacijos gali būti labai įvairios – nuo visiškai naujos idėjos sukūrimo iki įprasto dalyko patobulinimo taip, kad jis tampa patogesnis, tvaresnis ar labiau išskirtinis. Komisija atsižvelgia, ar sprendimas yra originalus ir unikalus konkrečiam verslui, ar tai tiesiog pritaikytas jau plačiai žinomas metodas. Didesnį vertinimą gauna tie dalyviai, kurie inovacijas ne tik įvardija, bet ir pagrindžia – pavyzdžiui, pateikia paaiškinimą, kuo jų sprendimas yra naujas, kaip jis veikia, kaip tai vertina klientai ar partneriai.
20.6. Ekologiškumas ir tvarumas. Vertinama, kiek Produkto gamyba yra draugiška aplinkai ir prisideda prie ilgalaikio poveikio mažinimo. Atsižvelgiama į tai, ar naudojamos atsinaujinančios ar perdirbtos žaliavos, ar mažinamas atliekų kiekis ir CO₂ pėdsakas, ar Produktas yra ilgaamžis, perdirbamas ar pakartotinai panaudojamas. Taip pat vertinama, ar laikomasi žiedinės ekonomikos principų, ar įgyvendinamos tvarumo iniciatyvos. Konkurso dalyvis, jei įmanoma, turėtų pateikti tai pagrindžiančius dokumentus: ekologiškumo sertifikatus, informaciją apie naudojamas medžiagas ar gamybos būdus, tvarumo politiką ar kitus susijusius įsipareigojimus.
20.7. Konkurencinis pranašumas. Vertinama, kiek Produktas gali išsiskirti ir sėkmingai konkuruoti Lietuvos ar užsienio rinkose. Atsižvelgiama į tai, ar Produktas turi gerą kainos ir kokybės santykį, ar yra paklausus, ar gali būti pritaikytas skirtingų vartotojų poreikiams. Didesnį balą gali lemti konkretūs pateikti duomenys: rinkos tyrimų santrauka,  užsakymų ar klientų skaičiaus augimas, bendri pardavimų rodikliai ar kiti įrodymai, parodantys produkto sėkmę ir galimybes konkuruoti. Vertinant atsižvelgiama ne tik į informacijos kiekį, bet ir į jos reikšmingumą – ar pateikti duomenys iš tiesų pagrindžia konkurencinę produkto vertę.
20.8. Edukacinis ir reprezentacinis potencialas. Vertinama, ar Produktas padeda pristatyti Klaipėdos rajono išskirtinumą, kultūrą, vertybes ar tradicijas bei ar turi edukacinį poveikį visuomenei. Tai gali būti gaminiai, perteikiantys krašto istoriją, tradicinius amatus, maisto paveldą ar aplinkosaugines idėjas. Vertę padidina naudojamos edukacinės priemonės, bendradarbiavimas su mokymo įstaigomis, muziejais ar kitomis institucijomis.
20.9. Socialinė atsakomybė. Vertinama, ar kuriant, gaminant Produktą buvo taikomi socialiai atsakingi sprendimai: pavyzdžiui, ar procese dalyvavo pažeidžiamų grupių atstovai (neįgalieji, senjorai), ar naudoti vietos žaliavų tiekėjai, ar Produktas skatina socialinį įtraukimą ar aplinkos tausojimą. Didelę vertę turi ir tai, ar Produktas yra kuriamas norint padėti tam tikrai grupei žmonių ar spręsti socialinę problemą.
21. Konkurso laimėtojai renkami šiose kategorijose: 
1. [bookmark: _Hlk208908095]Jaunojo verslo kategorija – verslai, įkurti ne anksčiau kaip prieš trejus metus. Šioje kategorijoje renkamas laimėtojas nepriklausomai nuo to, ar Konkursui pateiktas gaminys, ar paslauga.
2. Gamintojų kategorija – verslai, Konkursui pateikę gaminį, nepriklausomai nuo vykdomos veiklos trukmės.
3. Paslaugų teikėjų kategorija – verslai, Konkursui pateikę paslaugą, nepriklausomai nuo vykdomos veiklos trukmės.
4. Mylimiausio Klaipėdos rajono gyventojų produkto kategorija – laimėtojas renkamas iš visų paraiškas pateikusių juridinių ir fizinių asmenų, nepriklausomai nuo vykdomos veiklos trukmės ir pateikto produkto tipo (gaminys ar paslauga). Šios kategorijos laimėtoją išrenka gyventojai balsuodami elektroniniu būdu per Savivaldybės apklausų sistemą, naudodamiesi gyventojo kortele „Atviri horizontai“.
22. Komisija įvertina Konkurso dalyvius ir jų Produktus ne ilgiau kaip per 14 kalendorinių dienų nuo dokumentų pateikimo termino pabaigos. Komisijos pirmininkas pateikia Komisijos posėdžio protokolą Administracijos direktoriui, kuris priima įsakymą dėl Konkurso laimėtojų patvirtinimo.
22. Konkurso laimėtojui įteikiamas specialus šio Konkurso laimėtojams įsteigtas apdovanojimas – specialus paauksuotas medalis. Konkurso laimėtojai ir dalyviai skelbiami ir apdovanojami Klaipėdos rajono savivaldos ir verslo forumo metu arba kito verslui skirto renginio metu, jei tokį sprendimą priima Administracija. 
23. Konkurso laimėtojams suteikiama teisė savo veikloje naudoti Konkursui pateiktų Produktų žymėjimui ir reklamai specialų laimėtojo medalio su mėlynu fonu logotipą (toliau – Laimėtojo logotipas) bei pagrindinį Konkurso „Kilmės kodas. Klaipėdos rajonas“ (be mėlyno fono) logotipą (toliau – Konkurso logotipas).
24. Visiems Konkurso dalyviams, kurių Paraiškos buvo priimtos ir atliktas Konkursui pateiktų Produktų vertinimas, suteikiama teisė savo veikloje Konkursui pateiktų Produktų žymėjimui ir reklamai naudoti tik pagrindinį Konkurso logotipą.
25. Laimėtojo logotipo bei Konkurso logotipo naudojimas turi atitikti šiame Apraše ir prekės ženklo „Kilmės kodas. Klaipėdos rajonas“ stiliaus knygoje (Aprašo 3 priedas) nustatytus reikalavimus ir gali būti naudojami tik konkrečiai tiems Produktams, kurie buvo pateikti Paraiškoje ir įvertinti komisijos.
26. Laimėtojo logotipą bei Konkurso logotipą savo veikloje, produktų/paslaugų žymėjimui ar reklamoje draudžiama naudoti verslo subjektams, kurie nedalyvavo Konkurse.
27. Konkurso laimėtojų apdovanojimams įsigyti gali būti naudojamos Programos lėšos, Savivaldybės biudžete numatytos tikslinės lėšos ar kitos lėšos.

IV SKYRIUS
BAIGIAMOSIOS NUOSTATOS

28. Administracija turi teisę uždrausti Konkurso dalyviui naudoti bet kurią Konkurso logotipo formą, jei nustatoma, kad subjektas pažeidžia šiame Apraše ir Prekės ženklo „Kilmės kodas. Klaipėdos rajonas“ stiliaus knygoje nustatytus reikalavimus arba naudoja logotipą produktams/paslaugoms, kurie nedalyvavo Konkurse.
29. Nustačiusi neteisėto Laimėtojo logotipo ir (ar) Konkurso logotipo naudojimo atvejus, Administracija turi teisę pareikalauti nedelsiant nutraukti tokį naudojimą, o neįvykdžius šio reikalavimo – imtis kitų teisės aktuose numatytų priemonių savo teisėms ir teisėtiems interesams ginti.
30. Jei subjektas nevykdo reikalavimo, Administracija pasilieka teisę viešai skelbti informaciją savo interneto svetainėje ar socialiniuose tinkluose apie tai, kad šis verslo subjektas naudoja logotipą neturėdamas tam teisės, taip apsaugant vartotojus nuo klaidinančios informacijos.
31. Administracija ir jos įgaliotos įstaigos gali naudoti informaciją apie Konkurso dalyvius ir laimėtojus Savivaldybės pristatymuose ir informacinėje medžiagoje.
32. Aprašas keičiamas ar pripažįstamas netekusiu galios Administracijos direktoriaus įsakymu. 
_______________________


[bookmark: _Hlk147734287]Konkurso „Kilmės kodas. Klaipėdos rajonas“ tvarkos aprašo
1 priedas

KONKURSO „KILMĖS KODAS. KLAIPĖDOS RAJONAS“
 DALYVIO PARAIŠKA

202_m.  _____________   ___  d.

Vieta

1. Bendra informacija apie Konkurso dalyvį:
	1.
	Juridinio asmens pavadinimas arba fizinio asmens, vykdančio individualią veiklą, vardas, pavardė
	

	2.
	Juridinio asmens kodas arba fizinio asmens, vykdančio individualią veiklą, asmens kodas ir verslo liudijimo numeris arba individualios veiklos pažymėjimo numeris 
	

	3.
	Juridinio asmens vadovo vardas, pavardė
	

	
	Juridinio asmens įsteigimo arba individualios veiklos vykdymo pradžios data
	

	4.
	Juridinio asmens registracijos adresas arba fizinio asmens, vykdančio individualią veiklą, registruotos gyvenamosios vietos adresas
	

	6. 
	Veiklos vykdymo adresas
	

	7.
	Pagrindinė vykdoma veikla (veiklos pavadinimas ir kodas pagal Ekonominės veiklos rūšių klasifikatorių (EVRK 2 red.)
	

	8.
	Juridinio asmens arba fizinio asmens, vykdančio individualią veiklą, darbuotojų skaičius paraiškos teikimo dieną
	

	9.
	Telefono Nr.
	

	10. 
	El. pašto adresas
	

	11.
	Interneto svetainės adresas
	







2. Konkurso dalyvio prisistatymas: 
(Laisvos formos verslo aprašymas apie vykdomą veiklą)



3. Informacija apie Produktą:
	1.
	Produkto pavadinimas

	

	2.
	Išsamus Produkto aprašymas*
Pateikiamas laisva forma, atsižvelgiant Apraše pateiktus vertinimo kriterijus:

	2.1. 
	Produkto išskirtinumas ir unikalumas
	

	2.2.
	Produkto kokybė
	

	2.3.
	Apdovanojimai ir įvertinimai
	

	2.4.
	Klientų atsiliepimai ir lojalumas
	

	2.5.
	Inovacijų panaudojimas
	

	2.6.
	Ekologiškumas ir tvarumas
	

	2.7.
	Konkurencinis pranašumas
	

	2.8.
	Edukacinis ir reprezentacinis potencialas
	

	2.9.
	Socialinė atsakomybė
	


* Prašome pateikti faktus patvirtinančių dokumentų kopijas – pažymėjimus, sertifikatus ir kt.

4. Pridedama:
	Eil. Nr.
	Priedo pavadinimas
	Pridedamų lapų skaičius
vnt.

	
	Konkurso dalyvio (juridinio asmens) registracijos pažymėjimo (Juridinių asmenų registro išrašo) kopija 
	

	
	Konkurso dalyvio (fizinio asmens) asmens tapatybę patvirtinančio dokumento kopija bei verslo liudijimo arba individualios veiklos vykdymo pažymos kopija
	

	
	Konkurso dalyviui atstovaujančio asmens tapatybę ir atstovavimo įgaliojimus patvirtinančių dokumentų kopijos                                              
	

	
	Paraiškos 3 dalyje pateiktus faktus patvirtinančių dokumentų kopijos         
	

	
	Gaminį ar paslaugą pristatančios fotografijos, kita vaizdinė medžiaga
	

	
	 Kiti dokumentai (jei pridedama, išvardinti)
	



5. Produkto pavyzdžio pateikimas
Kartu su dalyvio anketa pateikiamas gaminio pavyzdys. Jeigu nėra galimybių pateikti gaminio pavyzdžio, teikiama vaizdinė medžiaga apie Produktą.
[bookmark: Check2]				      Pažymėti  |X|

5.1. Pateikiamas Produktą pristatantis pavyzdys:                           Taip |_|	                 Ne |_|
	
	


5.2. Pageidauju, kad pasibaigus Konkursui Produktą pristatantis pavyzdys būtų grąžintas:             	                                                                            
                                                                                                         Taip |_|                 Ne |_|


6. Pareiškėjo deklaracija
Tvirtinu, kad:
· esu susipažinęs (-usi) su Konkurso sąlygomis.
· šioje paraiškoje ir prie jos pridėtuose dokumentuose pateikta informacija yra teisinga ir atitinka faktinę situaciją;
· teikiamas Produktas nepažeidžia trečiųjų asmenų intelektinės nuosavybės ar kitų teisių;
· esu susipažinęs (-usi) su Konkurso bei Laimėtojo logotipų naudojimo tvarka, nustatyta šiame Apraše bei prekės ženklo „Kilmės kodas. Klaipėdos rajonas“ stiliaus knygoje (Aprašo 3 priedas) ir sutinku Konkurso logotipą ir (arba) Laimėtojo logotipą naudoti tik pagal nustatytus reikalavimus.
Sutinku, kad:
· mano asmens duomenys būtų tvarkomi Konkurso administravimo ir viešinimo tikslais, laikantis BDAR reikalavimų;
· informacija apie mane ir pateiktą paraišką gali būti naudojama Savivaldybės interneto svetainėje bei Savivaldybės socialiniuose tinkluose, viešinant Konkurso rezultatus;
· Paraiškoje nurodyta informacija ir pateiktas Produktas būtų perduotas Konkurso komisijai vertinimui.


_____________________________	              ____________________________________
             (paraišką pateikusio asmens parašas)	     (paraišką pateikusio asmens vardas ir pavardė)
	



























Konkurso „Kilmės kodas. Klaipėdos rajonas“ tvarkos aprašo
2 priedas
                     		      

 KONKURSO DALYVIO VERTINIMO LENTELĖ 
_______________________________ 
(Konkurso dalyvis bei jo produkto pavadinimas)


	Eil. Nr.
	Vertinimo kriterijus 
	Vertinimas balais 
nuo 0 iki 3 balų

	1. 
	Produkto išskirtinumas ir unikalumas

	

	2. 
	Produkto kokybė

	

	3. 
	Apdovanojimai ir įvertinimai
	

	4. 
	Klientų atsiliepimai ir lojalumas

	

	5. 
	Inovacijų panaudojimas

	

	6. 
	Ekologiškumas ir tvarumas

	

	7. 
	Konkurencinis pranašumas 

	

	8. 
	Edukacinis ir reprezentacinis potencialas

	

	9. 
	Socialinė atsakomybė
	

	
	Iš viso:
	


	Komisijos nario komentaras arba nuomonė:







_______________________________________________________________________
(Komisijos nario vardas, pavardė, parašas)

